ananddey/assamese-wiki-corpus huggingface dataset:
তাজিকিস্তান

তাজিকিস্তান (তাজিক ভাষা: Тоҷикистон তজিকিস্তন্‌)দক্ষিণ-পূব মধ্য এছিয়াৰ এখন স্থলবেষ্টিত প্ৰজাতন্ত্ৰ ৰাষ্ট্ৰ। ইয়াৰ উত্তৰে কিৰগিজস্তান, উত্তৰে আৰু পশ্চিমে উজবেকিস্তান, পূবে চীন আৰু দক্ষিণে আফগানিস্তান অৱস্থিত। দুশ্বন্বে দেশখনৰ বৃহত্তম চহৰ আৰু ৰাজধানী। গোৰ্ণা-বাদাখশান স্বায়ত্তশাসিত অঞ্চল তাজিকিস্তানত অৱস্থিত। ই এক জাতিগত অঞ্চল আৰু দেশখনৰ প্ৰায় ৪৫% অঞ্চলত বিস্তৃত।

দেশখনৰ অধিকাংশ জনগণ তাজিক জাতিৰ লোক। এওঁলোক তাজিক নামৰ এক ফাৰ্চী জাতীয় ভাষা ব্যৱহাৰ কৰে। ১৯২৯ চনত তাজিকিস্তান ছোভিয়েট ইউনিয়নৰ এক অংশত পৰিণত হয়। ১৯৯১ চনত ই স্বাধীনতা লাভ কৰে। স্বাধীনতাৰ ঠিক পিছৰ পৰায়ে দেশখনত সাম্যবাদী চৰকাৰ আৰু বিৰোধী দলসমূহৰ মাজত গৃহযুদ্ধ সূচনা হয়। ১৯৯৭ চনৰ জুন মাহত দুই পক্ষৰ মাজত শান্তি চুক্তি স্বাক্ষৰ হয়।

নামৰ উৎপত্তি

তাজিকিস্তানৰ শাব্দিক অৰ্থ তাজিকসকলৰ আবাসস্থল। বিংশ শতিকাৰ শেষৰ দশকৰ ফালে ছোভিয়েট প্ৰশাসনৰ অধীনত যোৱাৰ পৰায়ে এই নাম তাজিক সকলৰ বাবে আটাইতকৈ বেছি ব্যৱহৃত হয়। ইয়াৰ আগতে কেতিয়াবা ইৰানৰ কোনো অংশৰ বাবে অথবা ইৰানী ভাষী লোকসকলৰ বাবে এই শব্দ ব্যৱহৃত হৈছিল। ছোভিয়েট প্ৰশাসনে মধ্য এছিয়াৰ তাজিক জনগণৰ বাবে এই শব্দটি নিৰ্বাচন কৰে।

ৰাজনীতি

তাজিকিস্তান এখন ৰাষ্ট্ৰপতিশাসিত গণতান্ত্ৰিক দেশ। ৰাষ্ট্ৰপতি একাধাৰে ৰাষ্ট্ৰ আৰু চৰকাৰ প্ৰধান। আইন প্ৰণয়নৰ ক্ষমতা চৰকাৰ আৰু ৬৩ সদস্যবিশিষ্ট দ্বিকাক্ষিক আইনসভা উভয়ৰ ওপৰত ন্যস্ত। ২০০৩ চনৰ নতুন সংবিধান অনুযায়ী ৰাষ্ট্ৰপতি ৭ বছৰৰ বাবে জনসাধাৰণৰ প্ৰত্যক্ষ ভোটত নিৰ্বাচিত হয়। ২০০৬ চনত এমোমালি ৰাহমন ৰাষ্ট্ৰপতি নিৰ্বাচিত হয়। তেওঁ ১৯৯৪ চনৰ পৰায়ে দেশখনৰ শাসক। প্ৰধানমন্ত্ৰীৰ পদৰ তেনে কোনো বিশেষ ক্ষমতা নেই। সংবিধান অনুসৰি বিচাৰ বিভাগ চৰকাৰৰ পৰা স্বাধীন।

ভূগোল

তাজিকিস্তানৰ ৯০% তকৈ বেছি অঞ্চল পৰ্বতময়। পামিৰ পৰ্বতমালা আৰু আলায় পৰ্বতমালা দুখন প্ৰধান পৰ্বতমালা। এই পৰ্বত সমূহৰ হিমবাহৰ পৰা উৎপন্ন হোৱা বিভিন্ন পাৰ্বত্য জলধাৰা আৰু নদী প্ৰাচীনকালৰ পৰা এই অঞ্চলৰ জলসিঞ্চন কাৰ্যত ব্যৱহাৰ কৰা হৈ আহিছে। তাজিকিস্তানৰ উত্তৰ প্ৰান্তত মধ্য এছিয়াৰ অন্যতম প্ৰধান পৰ্বতমালা তিয়ান শান পৰ্বতমালাৰ একাংশ অৱস্থিত। পৰ্বতমালাৰ উত্তৰ আৰু দক্ষিণে দুখন নিম্নভূমি অঞ্চল অৱস্থিত। এই নিম্নভূমি অঞ্চলতেই তাজিক সকলে ব্যাপক পৰিমাণে বাস কৰে।

মধ্য এছিয়াৰ আটাইতকৈ বেছি জনবহুল এলেকা চিৰ দৰিয়া নদীৰ ফেগাৰ্ণা উপত্যকাৰ একাংশ উত্তৰ তাজিকিস্তানত অৱস্থিত। এই উপত্যকা উত্তৰে কুৰামিন পৰ্বতমালা আৰু দক্ষিণে তুৰ্কেস্তান পৰ্বতমালাৰ মাজত অৱস্থিত।

দক্ষিণৰ নিম্নভূমি এলেকাৰ আমু দৰিয়া আৰু পাঞ্জ নদী প্ৰধান দুখন নদী।

ভাষা

তাজিক ভাষা আৰু ৰুছ ভাষা তাজিকিস্তানৰ চৰকাৰী ভাষা। তাৰে ভিতৰত তাজিক ভাষা প্ৰায় ৬২% লোকে আৰু ৰুছ ভাষা প্ৰায় ৫% লোকে ব্যৱহাৰ কৰে। তাজিকিস্তানত প্ৰচলিত অন্যান্য ভাষাসমূহ হল; উজবেক ভাষা (১৬%), ফাৰ্চী ভাষা আৰু পশতু ভাষা।

ধৰ্ম

তাজিকিস্তানত ২০০৯ চনত ইছলামক চৰকাৰী ধৰ্ম হিচাপে ঘোষণা কৰা হৈছে। এই বিষয়টোৱে আন ছোভিয়েট দেশসমূহৰ মাজত তাজিকিস্তানক পৃথক কৰি তুলিছে। তাজিকিস্তানত অন্য যিকোনো ধৰ্ম পালনৰ পূৰ্ণ স্বাধীনতা আছে। ২০০৯ চনৰ তথ্যানুসাৰে দেশখনৰ ৯৮ শতাংশ লোক মুছলমান। তাৰে ভিতৰত ৯৫ শতাংশ চুন্নি আৰু ৩ শতাংশ চিয়া মুছলমান। আৰু বাকি দুই শতাংশৰ মাজত অৰ্থডক্স, প্ৰটেষ্টেণ্ট আৰু কেথলিক খ্ৰীষ্টান, বৌদ্ধ আৰু ইহুদি আছে। তাজিকিস্তানত ধৰ্মীয় স্বাধীনতা আৰু অধিকাৰ ভোগ কৰিবলৈ হলে ধৰ্মীয় সম্প্ৰদায়সমূহে ৰেজিষ্ট্ৰেচন কৰিবলগীয়া হয়। এই ৰেজিষ্ট্ৰেচন অবিহনে কোনো দল উপসনাৰ বাবে একত্ৰিত হব নোৱাৰে। ইয়াৰ ব্যতিক্ৰম হলে বৃহৎ অংকৰ জৰিমনাৰ লগতে তেওঁলোকৰ উপাসনাস্থল বন্ধ কৰি দিয়া হয়।

তথ্য উৎস

শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
প্ৰমথনাথ বিশী

প্ৰমথনাথ বিশী (; ১১ জুন ১৯০১ – ১০ মে' ১৯৮৫) এগৰাকী ভাৰতীয় সাহিত্যিক, শিক্ষাবিদ আৰু পশ্চিম বংগৰ প্ৰাক্তন সংসদ সদস্য। তেখেত আছিল পশ্চিম বংগ বিধান সভাৰ প্ৰাক্তন সদস্য (১৯৬২–১৯৬৮) আৰু ১৯৭২ চনৰপৰা ১৯৭৮ চনলৈকে ৰাজ্যসভাৰ মনোনীত সদস্য আছিল।

প্ৰাথমিক জীৱন আৰু শিক্ষা

১৯০১ চনৰ ১১ জুনত ৰাজশাহীৰ জোৱাড়ি গাঁৱৰ নলিনীনাথ বিশী আৰু সৰোজবাসিনী দেৱীৰ ঘৰত প্ৰমথনাথ বিশীৰ জন্ম। শান্তিনিকেতনৰ ব্ৰহ্ম বিদ্যালয়ত তেখেতে সোতৰ বছৰ কাল অধ্যয়ন কৰিছিল আৰু ৰবীন্দ্ৰনাথ ঠাকুৰৰ সৈতে ঘনিষ্ঠ সম্পৰ্ক গঢি় তুলিছিল। শান্তিনিকেতনৰ পৰা মেট্ৰিক (১৯১৯) পাছ কৰি কেইবাবছৰৰ বিৰতি লৈ আই এ (১৯২৭) সম্পূৰ্ণ কৰে আৰু ৰাজশাহী মহাবিদ্যালয়ৰ পৰা ইংৰাজী বিষয়ত সন্মানসহ বি এ (১৯২৯) উত্তীৰ্ণ হয়৷ ইয়াৰ পাছত কলিকতা বিশ্ববিদ্যালয়ৰ পৰা বাংলা বিষয়ত প্ৰথম শ্ৰেণীত প্ৰথম স্থান লাভ কৰি এম এ (১৯৩২) পৰীক্ষাত উত্তীৰ্ণ হয়৷ ৰামতনু লাহিড়ী ৰিচাৰ্চ ফেল’শ্বিপ (১৯৩৩-১৯৩৬)লৈ তেখেতে গৱেষণা কৰিছিল৷

কেৰিয়াৰ

ৰিপন কলেজ (১৯৩৬–১৯৪৬) আৰু তাৰ পাছত কলিকতা বিশ্ববিদ্যালয় (১৯৫০) বাংলা ভাষাৰ অধ্যাপক হিচাপে তেখেতে যোগদান কৰিছিল৷ তেখেত কলিকতা বিশ্ববিদ্যালয়ৰ ৰবীন্দ্ৰ অধ্যাপক আৰু বাংলা বিভাগৰ মুৰব্বী আছিল (১৯৬৩–৬৬)। তেখেতে শান্তিনিকেতনৰ সম্পাদক (১৯৩১) আৰু আনন্দবজাৰ পত্ৰিকা (১৯৪৬–১৯৪৯)ৰ সহকাৰী সম্পাদক হিচাপেও কাম কৰিছিল। তেখেতে ১৯৭১ চনত অৱসৰ গ্ৰহণ কৰে। তেখেত পশ্চিম বংগ বিধান সভাৰ (১৯৬২) সদস্যও আছিল।

কেৰিয়াৰ

প্ৰমথনাথ বিশী কবিতা, ব্যংগ, চুটিগল্প, উপন্যাস, নাটক, ৰচনা আৰু সমালোচনা আদি কেইবাটাও ধাৰাৰ লেখক আছিল।

নাটক

পূৰ্ণাঙ্গ নাটক
ঋণং কৃত্যা
ঘৃতং পিবেৎ (চানিভিলা)
ডিনামাইট
সাবিত্ৰীৰ স্বয়ংবৰ
দক্ষিণপাড়াৰ মেয়েৰা
মৌচাকে ঢিল
গভৰ্মেণ্ট-ইন্সপেক্টৰ (নিকোলাই গোগোল ৰচিত একই নামেৰ একটি নাটকেৰ অনুবাদ)
পাৰমিট
ভূতপূৰ্ব স্বামী
হিন্দী উইদাউট টিয়াৰ্স
জাতীয় উন্মাদাশ্ৰম

একাঙ্ক নাটক
পশ্চাতেৰ আমি
পৰিহাস-বিজল্পিতম্
বেনিফিট অব ডাউট
কে লিখিল মেঘনাদবধ কাব্য

অসম্পূৰ্ণ নাটক
স্বৰ্গ
আফিঙেৰ ফুল

সন্মান

১৯৬০ চনত কেৰী সাহেবেৰ মুন্সী উপন্যাসখনক বাবে‍ প্ৰমথনাথ বিশীয়ে ৰবীন্দ্ৰ পুৰস্কাৰ লাভ কৰে। ইয়াৰ উপৰিও তেখেতে বিদ্যাসাগৰ স্মৃতি পুৰস্কাৰ (১৯৮২) আৰু কলকাতা বিশ্ববিদ্যালয় প্ৰদত্ত জগত্তাৰিণী স্বৰ্ণপদকও (১৯৮৩) লাভ কৰিছিল৷

মৃত্যু

১৯৮৫ চনৰ ১০ মে’ত কলিকতাত তেখেতৰ মৃত্যু হয়।

তথ্য সংগ্ৰহ

শ্ৰেণী:বঙালী ব্যক্তি
শ্ৰেণী:বঙালী সাহিত্যিক
শ্ৰেণী:মৃত ব্যক্তি
ডেভিদ জেমছ থুলছ

ডেভিদ জেমছ থুলছ ( জন্ম: ২১ ছেপ্টেম্বৰ ১৯৩৪) এজন ব্ৰিটিছ ঘনীভুত পদাৰ্থ বিজ্ঞানী। তেওঁ ফ্ৰেডৰিক ডুনকান মাইকেল হাল্ডেন আৰু জন মাইকেল কষ্টাৰলিটজৰ লগত পদাৰ্থৰ ট'প'লজিকেল ফেজ ট্ৰান্সজিছন বিষয়ৰ বাবে যুটীয়া ভাবে ২০১৬ চনৰ পদাৰ্থ বিজ্ঞানৰ নোবেল বঁটা লাভ কৰে।

শিক্ষা

থুলছে ৱিনচেষ্টাৰ কলেজ আৰু ট্ৰিনিটি হ'ল, কেম্ব্ৰিজত শিক্ষা গ্ৰহণ কৰিছিল। তাৰপিছত তেওঁ হান্স বেথেৰ তত্ত্ববধনাত কৰ্ণেল বিশ্ববিদ্যালয়ৰ পৰা পিএইছডি ডিগ্ৰী লাভ কৰে।

কৰ্মজীৱন

তেওঁ প্ৰথমে বেৰ্কেলীত অৱস্থিত কেলিফোৰ্নিয়া বিশ্ববিদ্যালয়ত যোগদান কৰে। তাৰপিছত তেওঁ যুক্তৰাজ্যৰ বীৰমিংগাম বিশ্ববিদ্যালয়ত গাণিতিক পদাৰ্থ বিজ্ঞান বিষয়ৰ অধ্যাপক হিচাপে যোগ দিয়ে। ১৯৮০ চনত তেওঁ চিটলীত অৱস্থিত ৱাছিংটন বিশ্ববিদ্যালয়ত অধ্যাপক ৰূপে নিযুক্তি লাভ কৰে। থুলছে পৰমাণু, ইলেক্টন আৰু নিউট্ৰন তন্ত্ৰ বিষয়ত ভালেমান বৰঙণি আগবঢ়ায়। তেওঁৰ গৱেষণাৰ বিষয়বস্তু আছিল অতিপৰিবাহী প্ৰক্ৰিয়া, নিউক্লিয়াৰ পদাৰ্থৰ ধৰ্ম আৰু পৰমাণুৰ নিউক্লিয়াছৰ ভিতৰতে উত্তেজিত আৰু সংগ্ৰাহীত গতি।

বঁটা আৰু সন্মান

তেওঁ ৰয়েল ছোচাইটি, আমেৰিকান ফিজিকেল ছোচাইটি আৰু আমেৰিকান একাডেমী অফ আৰ্টছ এণ্ড চাইন্সৰ সন্মানীয় ফেলোশ্বিপ আৰু যুক্তৰাষ্ট্ৰৰ ৰাষ্ট্ৰীয় বিজ্ঞান একাডেমীৰ সদস্য।
তেওঁ লাভ কৰা বঁটা সমূহ হ'ল,
পদাৰ্থ বিজ্ঞানৰ ৱল্ফ বঁটা (১৯৯০)
পদাৰ্থ বিজ্ঞান প্ৰতিষ্ঠানৰ পল ডিৰাক মেডেল (১৯৯৩)
আমেৰিকান ফিজিকেল ছোচাইটিৰ লাৰ্চ অনচাগেৰ বঁটা (২০০০)
পদাৰ্থ বিজ্ঞানৰ নোবেল বঁটা(২০১৬)

তথ্য উৎস

গ্ৰন্থৰাজি

J. M. Kosterlitz & D. J. Thouless, "Ordering, metastability and phase transitions in two-dimensional systems", Journal of Physics C: Solid State Physics, Vol. 6 pages 1181-1203 (1973)
D. Thouless, M. Kohmoto, M. Nightingale & M. den Nijs, "Quantized Hall Conductance in a Two-Dimensional Periodic Potential", Phys. Rev. Lett. 49, 405 (1982).
Topological Quantum Numbers in Nonrelativistic Physics, World Scientific Publishing Co. Pte Ltd, 1998
The quantum mechanics of many-body systems (Pure and applied physics series), Academic Press, 1972

বহিঃসংযোগ

Lars Onsager recipient 2000
Launch of Kosterlitz Centre in Aberdeen 2010
Research profile at Brown University

শ্ৰেণী:যুক্তৰাজ্যৰ ব্যক্তি
শ্ৰেণী:পদাৰ্থ বিজ্ঞানৰ ন'বেল বঁটা বিজয়ী
শ্ৰেণী:পদাৰ্থ বিজ্ঞানী
হিমবন্ত

হিমবন্ত (ইংৰাজী: Himavanta) এখন কিংবদন্তিমূলক অৰণ্য, এই অৰণ্যখনক হিমমানপন (Himmanpan) পৰ্বত বুলিও কোৱা হয়, এই হিমালয়ত অৱস্থিত বুলি কোৱা হয়। হিমবন্ত থাই সাহিত্যৰ ত্ৰিভূমিকথা (Traibhumikatha) নামৰ এক কাহিনীত বৰ্ণনা কৰা হৈছে য'ত কোৱা হৈছে যে হিমবন্ত হৈছে এনে এখন অৰণ্য য'ত বহুতো বৈচিত্ৰময় পৌৰাণিক জীৱ যেনে ফায়া নাগ, ফায়া ক্ৰুট, আৰু কিন্নৰী, আত্মা বা আনকি দেৱ-দেৱীও বাস কৰে।

থাই লোককথাত সততে উল্লেখ কৰা পৌৰাণিক নাৰিফন গছো ইয়াত গজি উঠে বুলি কোৱা হয়। হিমবন্তৰ কাহিনী আৰু বিদ্যমান তিনি ভূখণ্ডৰ ব্যাখ্যা ছি সাতচানালাইৰ দাৰ্শনিক-ৰজা ফায়া লিথাইয়ে লিখিছিল। হিমবন্ত অৰণ্য যিহেতু বৌদ্ধ ব্ৰহ্মাণ্ডবিজ্ঞানৰ সৈতে জড়িত, সেয়েহে ই বৌদ্ধ আৰু হিন্দু ধৰ্মৰ লগতে অন্যান্য ধৰ্মৰ বিশ্বাস, সংস্কৃতি আৰু শিল্পকৰ্মক গভীৰভাৱে প্ৰভাৱিত কৰে।

বাসিন্দা

গবিল্লাপাক্সা (Gabillapaksa) হৈছে আধা বান্দৰ, আধা চৰাই, কান্ধত ডেউকা, চৰাইৰ ঠেং আৰু ক’লা নোমযুক্ত কিংবদন্তীমূলক জীৱ। ইয়াৰ কঁকালৰ ওপৰত অংশ চিমিয়ানৰ দৰে, আৰু তলত অংশ চৰাইৰ দৰে। এক নতুন প্ৰকাৰৰ মিশ্ৰিত প্ৰাণী হিচাপে এই জীৱটোৰ বিষয়ে ৰামায়ণতো বৰ্ণনা হৈছিল।

গৰুড় (থাই: ครุฑ) এবিধ পক্ষী সদৃশ জন্তু, আৰু ভগৱান বিষ্ণুৰ বাহন। অমৰ অৰ্ধ-ঈগলৰ ৰূপী গৰুড়ক কোনো অস্ত্ৰই ক্ষতি কৰিব নোৱাৰে, আনকি ইন্দ্ৰৰ বজ্ৰইয়ো ক্ষতি কৰিব নোৱাৰে।

ফায়া নাগ অৰ্ধ-মানৱ, অৰ্ধ-সৰ্প আকৃতিৰ এক অৰ্ধ-দৈৱিক জাতি। তেওঁলোকে পাতাললোকত বসবাস কৰে। কোনো কোনো সময়ত পূৰ্ণ বা আংশিকভাৱে মানুহৰ ৰূপ ল'ব পাৰে। শিল্পকলাসমূহতো তেওঁলোকক এইদৰে উপস্থাপন কৰা হয়।

টোকা

তথ্য সংগ্ৰহ

শ্ৰেণী:কিংবদন্তি
দকচিৰি

দকচিৰি (ইংৰাজী: Doksiri, মিচিং: Doksiri) হৈছে মিচিং আৰু অসমীয়া ভাষাত প্ৰকাশিত এখন জনপ্ৰিয় মাহেকীয়া দ্বিভাষিক ই-আলোচনী। ২০২১ চনৰ জুলাই মাহত ইয়াৰ প্ৰথম সংখ্যা প্ৰকাশ পায়। আলোচনীখন মিচিং আৰু অসমীয়া সাহিত্য, সংস্কৃতি, ভাষা, লোকজ ঐতিহ্য আৰু সমসাময়িক বিষয়সমূহৰ ওপৰত বিভিন্ন ধৰণৰ লেখা প্ৰকাশৰ বাবে পৰিচিত। মুখ্য সম্পাদক তপন লাল। বৰ্তমান দকচিৰিৰ মুঠ পাঠকৰ সংখ্যা প্ৰায় ১০,০০০০০ লাখ।

ইতিহাস

দকচিৰিৰ প্ৰথম সংখ্যা ২০২১ চনৰ জুলাই মাহত প্ৰকাশিত হয়। আৰম্ভণিৰে পৰা আলোচনীখনে ডিজিটেল মাধ্যমত সাহিত্য চৰ্চা আৰু পাঠকৰ মাজত নতুন চিন্তা-চৰ্চাৰ ক্ষেত্ৰ সৃষ্টি কৰি আহিছে। ই মিচিং আৰু অসমীয়া ভাষাৰ লেখক, কবি, গৱেষক আৰু সাহিত্যপ্ৰেমীসকলৰ বাবে এক গুৰুত্বপূৰ্ণ মঞ্চ হিচাপে পৰিগণিত হৈছে।

তথ্যসূত্ৰ

বাহ্যিক সংযোগ

দকচিৰি অফিচিয়েল ৱেবছাইট

শ্ৰেণী:বিশেষ সংশোধনৰ প্ৰয়োজন থকা প্ৰবন্ধ
ৰাষ্ট্ৰসংঘ শিক্ষা, বিজ্ঞান আৰু সংস্কৃতি সংস্থা

ৰাষ্ট্ৰসংঘ শিক্ষা, বিজ্ঞান আৰু সংস্কৃতি সংস্থা (United Nations Educational, Scientific, and Cultural Organization) বা ইউনেস্কো (UNESCO) হৈছে ৰাষ্ট্ৰসংঘৰ এটা বিশেষ সংস্থা। বিশ্বৰ শিক্ষা, বিজ্ঞান আৰু সংস্কৃতিৰ প্ৰসাৰ আৰু উন্নয়নৰ মাধ্যমত মানুহৰ জীৱন মানৰ উন্নয়ন ঘটোৱা এই সংস্থাৰ প্ৰধান লক্ষ্য। ১৯৪৫ চনৰ নৱেম্বৰ মাহত লণ্ডনত হোৱা এখন সন্মিলনত ইউনেস্কো প্ৰতিষ্ঠাৰ সিদ্ধান্ত লোৱা হয়। ১৯৪৬ চনত এই সংস্থা ৰাষ্ট্ৰসংঘৰ সহায়ক সংস্থা হিচাপে স্বীকৃতি লাভ কৰে। পেৰিছত ইয়াৰ সদৰ দপ্তৰ অৱস্থিত।UNESCO ই মুঠ অসমৰ তিনিখন ( ৩ খন) ঠাইক বিশ্ব ঐতিহ্য ক্ষেত্ৰ(World Heritage site)বুলি স্বীকৃতি দিছে। সেইঠাই‌ তিনিখন হ'ল-‌‌-

i) কাজিৰঙা ৰাষ্ট্ৰীয় উদ্যান

ii) মানাহ ৰাষ্ট্ৰীয় উদ্যান আৰু

iii)চৰাইদেউ মৈদাম ।

re-edited by Fahim

ৰাষ্ট্ৰসংঘৰ সঞ্চালক সকল

প্ৰতিষ্ঠা কালৰ পৰা বৰ্তমানলৈকে সঞ্চালকৰ পদত থকা ব্যক্তিসকল হৈছে:
+ৰাষ্ট্ৰসংঘৰ সঞ্চালক
দেশ
নাম
কাৰ্য্যকাল
মন্তব্য

ইৰিণা ব'কোভা
২০০৯ - বৰ্তমান

ক'ইচিৰ' মাতছুৰা
১৯৯৯ - ২০০৯

ফেডেৰিক' মেয়ৰ জাৰাগ'জা
১৯৮৭ - ১৯৯৯

আমাদৌ-মাহতাৰ এম'বো
১৯৭৪ - ১৯৮৭

ৰেণে মাহেউ
১৯৬১ - ১৯৭৪
১৯৬১ চনত ভাৰপ্ৰাপ্ত মহাপৰিচালক

ভিত্তোৰিনো ভেৰোনেছে
১৯৫৮ - ১৯৬১

লুথাৰ ইভান্স (Luther Evans)
১৯৫৩ - ১৯৫৮

জন উইলকিন্সন টেইলৰ (John Wilkinson Taylor)
১৯৫২ - ১৯৫৩
১৯৫২ - ৫৩ চনত ভাৰপ্ৰাপ্ত মহাপৰিচালক

জেইম ট'ৰেছ ব'দেত
১৯৪৮ - ১৯৫২

জুলিয়ান হাক্সলে
১৯৪৬ - ১৯৪৮

তথ্যসূত্ৰ

বাহ্যিক সংযোগ

UNESCO.org ইউনেস্কো ৱেবচাইট
whc.unesco.org
portal.unesco.org UNESCO offices worldwide
portal.unesco.org UNESCO Culture Sector
unesco.org/webworld - Communication & Information Programme
UNESCO - Information for All Programme
World Press Freedom Day
TooYoo UNESCO Red Book on Endangered Languages
unescobkk.org Asia Pacific Heritage
UNESCO Science Prizes
UNESCO - Institute for Statistics
Download UNESCO Education Data
UNESCO - International Bureau of Education
UNESCO - International Institute for Educational Planning
UNESCO Nairobi Education Programme
UNESCO.org Water sustainable development and conservation of freshwater resources in the world
UNESCO - UNESCO Rating of Jordanian Education Development
Unofficial links
UNESCO - IOC Project Office for IODE, Ostend (Belgium)

শ্ৰেণী:আন্তঃৰাষ্ট্ৰীয় সংস্থা
শ্ৰেণী:ৰাষ্ট্ৰসংঘ
তানিয়া (অভিনেত্ৰী)

তানিয়া (; জন্ম: ৬ মে' ১৯৯৩) এগৰাকী ভাৰতীয় অভিনেত্ৰী। তেওঁ পঞ্জাবী চলচ্চিত্ৰত কৰা কামৰ বাবে বেছিকৈ পৰিচিত। তেওঁ দুটা ব্ৰিটিছ এছিয়া টিভি বঁটাৰ বাবে মনোনীত হৈছিল আৰু কিছমত (২০১৮) ছবিত অভিনয় কৰাৰ বাবে "শ্ৰেষ্ঠ পাৰ্শ্ব অভিনেত্ৰী"ৰ বঁটা লাভ কৰিছিল।

প্ৰাৰম্ভিক জীৱন

১৯৯৩ চনৰ ৬ মে' তাৰিখে ভাৰতৰ ঝাৰখণ্ডৰ জামছেদপুৰত তানিয়াই জন্মগ্ৰহণ কৰিছিল। তেওঁৰ পিতৃ-মাতৃ পঞ্জাবৰ আছিল। গুৰু নানক দেৱ বিশ্ববিদ্যালয় আৰু অমৃতসৰৰ বিবিকে ডিএভি কলেজ ফৰ উইমেনত অধ্যয়ন কৰি থকা কালতে তেওঁ ২০১২ চনৰ পৰা ২০১৬ চনলৈকে প্ৰতি বছৰে "বছৰৰ শ্ৰেষ্ঠ অভিনেতা" বঁটা লাভ কৰে। তেওঁ ইণ্টেৰিয়ৰ ডিজাইনিং আৰু প্ৰজেক্ট মেনেজমেণ্টত ডিগ্ৰী লাভ কৰিছে। তেওঁ এগৰাকী শাস্ত্ৰীয় নৃত্যশিল্পী আৰু ৰাষ্ট্ৰীয় পৰ্যায়ৰ অংশগ্ৰহণকাৰীও।
-
rowspan="3" | ২০২২
লেখ
ৰোনাক
গুৰনাম ভুল্লাৰৰ সৈতে
-
বাজৰে দা সীতা
ৰূপ
-
ওয়ে মাখনা
ৰিম্পল
এমি ভিৰ্কৰ সৈতে
-
rowspan="2" | ২০২৩
মিত্ৰাঁ দা না চলদা
বাইণ্ডাৰ
গিপ্পি গ্ৰেৱালৰ সৈতে
-
গডডে গডডে চা
হৰসিমৰণ কৌৰ "নিকো"
-
rowspan="2" | ২০২৫
ইলটি
জগজীত সন্ধুৰ সৈতে
-
মিথদে
লক্ষ দুলেহ আৰু ৰূপী গিলৰ সৈতে
}

মিউজিক ভিডিঅ'

শিৰোনাম
বৰ্ষ
শিল্পী(সকল)
ভিডিঅ' পৰিচালক
লেবেল
টোকা
"তেৰী মেৰী লড়াই"
২০২০
মনিন্দৰ বুট্টাৰ
ৰাহুল চাহাল
হোয়াইট হিল মিউজিক
ইউ এণ্ড মি
গিপ্পি গ্ৰেৱাল
বলজিৎ সিং দেও
টি-ছিৰিজ

"ক্যা বাত আ"
কৰণ ঔজলা
সুখ সংঘেৰা
ৰেহান ৰেকৰ্ডছ
"তেৰি জাট্টি"
২০২২
এমি ভিৰ্ক
মাহী সন্ধু
বুৰ্ফি মিউজিক

"জা তেৰে বিনা"
হেপ্পী ৰাইকোটি
দিলশ্বেৰ সিং, খুছপাল সিং
হোয়াইট হিল মিউজিক

বঁটা আৰু মনোনয়ন

বৰ্ষ
চলচ্চিত্ৰ
বঁটা প্ৰদান অনুষ্ঠান
শিতান
ফলাফল
২০১৯
কিছমত
ব্ৰিট এছিয়া টিভি বঁটা
শ্ৰেষ্ঠ পাৰ্শ্ব অভিনেত্ৰী

শ্ৰেষ্ঠ আত্মপ্ৰকাশৰ অভিনয়

তথ্য উৎস

বাহ্যিক সংযোগ

শ্ৰেণী:পাঞ্জাবী চলচ্চিত্ৰৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
ফ্ৰাচোঁৱা ছাৰ্গা

উদ্ধৃতি

নাৰী আৰু পুৰুষে অপলক দৃষ্টিৰে পৰস্পৰলৈ চাই থকাটো প্ৰেম নহয়। দুয়োজনে একেটা দিশলৈ চাই থকাটোৱেই প্ৰেম।

উৎস

বাহ্যিক সংযোগ

শ্ৰেণী:পৰিচয় অংশৰ প্ৰয়োজন থকা পৃষ্ঠা
হাজং জনগোষ্ঠী

হাজং জনগোষ্ঠী ভাৰত উপমহাদেশৰ এক চীনা তিব্বতীয় জনগোষ্ঠী। এই জনগোষ্ঠী লোকসকলে ঘাইকৈ ভাৰতৰ উত্তৰ-পূৰ্বাঞ্চলৰ অসম,মেঘালয় ৰাজ্যসমূহত আৰু বাংলাদেশৰ উত্তৰ অংশত বাস কৰে। হাজং সকলৰ সংখ্যাগৰিষ্ঠ লোকে ভাৰতত বাস কৰে। হাজং সকল সাধাৰণতে ধান খেতি কৰে। কথিত আছে যে তেওঁলোকে গাৰো পাহাৰত ধান খেতি আৰম্ভ কৰিছিল। হাজং সকলে ভাৰতৰ সংবিধানৰ মতে অনুসূচীত জনজাতিৰ মৰ্যাদা লাভ কৰিছে। আৰু হাজং সকলৰ সংস্কৃতি নৃত্য লেৱাতানা আৰু জাখামাৰা।।।

উৎপত্তি

হাজং ভাৰতীয়-তিব্বতীয় গোষ্ঠীৰ লোক। হাজং সকলৰ উৎপত্তি, ইয়াৰ নাম আৰু ভাৰতলৈ প্ৰব্ৰজনৰ ওপৰত বিভিন্ন পণ্ডিতে ভিন ভিন মত পোষণ কৰে। তেওঁলোক তিব্বত মালভূমিৰ পৰা ব্ৰহ্মপুত্ৰ আৰু তিস্তা নদীৰ পাৰেৰে উত্তৰ পূব ভাৰতলৈ প্ৰৱেশ কৰি সোণকোষ উপত্যকাত থিতাপি লৈছিল। হাজং সকলে বৰ্তমান নলবাৰী জিলাত অৱস্থিত প্ৰাচীন হাজো অঞ্চলক নিজৰ আদি বাসস্থান হিচাপে গণ্য কৰে। হাজং নাম তাৰ পৰায়ে "হাজোৰ বাসিন্দা" হিচাপে আহিছে। লোকবিশ্বাস মতে হাজং সকল সূৰ্যবংশী ক্ষত্ৰিয় আৰু তেওঁলোক সূৰ্য বা বিলাৰ উত্তৰসুৰী।

শ্ৰেণী বিভাজন

হাজং সকলক পাঁচটা ভিন্ন কুলত ভাগ কৰা হৈছে। হাজং ভাষাত এই কুলসমূহক নিকনি বোলে। একে কুলৰ মাজত বিবাহ নিষেধ। প্ৰতিটো কুলৰ নীতি-নিয়ম অলপ বেলেগ। এই পাঁচটা কুল হৈছে:
কৰেবাৰী
দস্কিনা
চু-চুংয়া
বাৰহাজাৰী
মেছপাৰীয়া

ধৰ্ম

হাজং সকলে বৰ্তমান হিন্দু ধৰ্ম পালন কৰে। তেওঁলোকৰ ধৰ্মত হিন্দু দেৱ দেৱী সমূহৰ লগতে আন কিছুমান লৌকিক দেৱ-দেৱীৰ পূজা কৰা হয়। ইয়াক দ্যায়' ধৰ্ম বোলে। তেওঁলোকৰ মাজত বস্তুপূজা এতিয়াও বিদ্যমান। তেওঁলোকৰ নিজা ধৰ্মত হিন্দু ধৰ্মৰ প্ৰভাৱ কেতিয়া পৰিল কোৱা টান। তেওঁলোকৰ লোকবিশ্বাস আৰু কিছুমান ৰীতি হিন্দু কালৰ আগৰ। হাজং ভাষা অসমীয়া তথা লেটিন লিপি ব্যৱহাৰ কৰি লিখা হয়। কিন্তু যদিও এই লিপি ভাৰতত ব্যৱহাৰ হয়, বাংলাদেশত অনেকে হাজং ভাষাৰ বাবে বাংলা লিপি ব্যৱহাৰ কৰে, বাংলাদেশত বাংলা ভাষাতেই ঘাইকৈ শিক্ষাৰ প্ৰচলন হোৱাৰ বাবে। প্ৰতি লিপিতেই এটি অনন্য চিন যোগ কৰা হয়, বন্ধ, পিছৰ, ঘূৰণীয়া নোহোৱা স্বৰ বৰ্ণ /ɯ/, যাক লেটিন লিপিত "â" আৰু বঙালী–অসমীয়া লিপিত "অৗ" (ব্যঞ্জন বৰ্ণৰ পিছত থাকিলে "কৗ" আদি) লিখা হয়।

তথ্য উৎস

শ্ৰেণী:অসমৰ অনুসূচিত জনজাতি
মানৱ সংক্ৰামক

মানৱ সংক্ৰামক (ইংৰাজী: Human pathogens) হ'ল মানৱ শৰীৰত ৰোগ সৃষ্টি কৰা সংক্ৰামক। সংক্ৰামকসমূহ বেক্টেৰিয়া, ভাইৰাছ, প্ৰ'টজৱা হব পাৰে যি মানৱ শৰীৰত ৰোগৰ সৃষ্টি কৰে। Pathogen সমূহ বিভিন্ন প্ৰকাৰে শৰীৰত সোমাই শৰীৰৰ লোকচান কৰিব পাৰে। বিশেষকৈ ই শৰীৰত সোমাই শৰীৰৰ পৰিৱেশৰ সৈতে নিজকে খাপ খুৱাই লব পাৰে যিদৰে পাকস্থলীৰ ভিতৰত বিভিন্ন এনজাইম সমূহৰ প্ৰভাৱটো জীয়াই থাকিব পাৰে।

টাইফইদ

Salmonella typhi নামৰ সংক্ৰামক বেক্টেৰিয়া বিধৰ ফলত মানুহৰ মাজত typhiod হয়। এই pathogen বিধ সাধাৰণতে small intestine য়েদি সংক্ৰমিত খাদ্য বা পানীৰ দ্বাৰা শৰীৰত সোমাই আৰু তেজৰ দ্বাৰা সমগ্ৰ শৰীৰত বিয়পি পৰে। ইয়াৰ ফলত ৩৯°ৰ পৰা ৪০° পৰ্যন্ত জ্বৰ, পেটবিষ,মূৰৰ বিষ আৰু অচেতনতা হব পাৰে।

তথ্য সংগ্ৰহ

বাহ্যিক সংযোগ

Infectious Disease -- University of Arizona (microvet.arizona.edu)
Pronunciation Guide to Microorganisms

লগতে চাওক

সংক্ৰামক ৰোগ
যৌন সংক্ৰামক ৰোগ

শ্ৰেণী:চিকিৎসা বিজ্ঞান
শ্ৰেণী:ৰোগ
দাদৰা

দাদৰা ভাৰতীয় উপমহাদেশৰ হিন্দুস্থানী শাস্ত্ৰীয় সংগীতৰ সৈতে সম্পৰ্কিত।

দাদৰা তাল

এইটো এটা হিন্দুস্থানী শাস্ত্ৰীয় তাল (তালৰ চক্ৰ), য’ত ছয়টা মাত্ৰা দুটা সমান তিনিটা মাত্ৰাৰ ভাগত বিভক্ত। এই তালৰ সৰ্বাধিক স্বীকৃত ঠেকা বা মৌলিক ধৰণ হৈছে ধা তিন তিন, তা ধিন ধিন। প্ৰথম স্বৰৰ ওপৰত পৰৱৰ্তী দুটাৰ তুলনাত অধিক গুৰুত্ব দিয়া হয়, অৰ্থাৎ, ধা - অধিক গুৰুত্বৰ পিছত তিন তিন আৰু পুনৰ তাৰ ওপৰত অধিক গুৰুত্বৰ পিছত ধিন ধিন।

দাদৰা তালৰ ঠেকা

মাত্ৰা ভাগ: ৩-৩।
ধা ধিন না - ধা তীন না
ইয়াত বোলৰ এটা বৈশিষ্ট্যপূৰ্ণ ধৰণ আছে (ঠেকা)।
+ দাদৰাৰ ঠেকা
ধাধিনना
ধাতিনना
x

০

ইয়াক নিম্নলিখিত চিত্ৰৰ সহায়তো দেখুৱাব পাৰি
তালৰ চিহ্ন X ০
মাত্ৰা ১ ২ ৩ ৪ ৫ ৬
বোল ধা তিন তিন তা ধিন ধিন

দাদৰা (ধাৰা)

এই প্ৰসংগত দাদৰা হৈছে হিন্দুস্থানী শাস্ত্ৰীয় সংগীতৰ এটা লঘু কণ্ঠ সংগীতৰ ৰূপ, যি প্ৰধানকৈ আগ্ৰা আৰু বুন্দেলখণ্ড অঞ্চলত পৰিবেশিত হয়। ই মূলতঃ দাদৰা তালৰ সৈতে সংগত কৰা হৈছিল (যাৰ পৰা এই ধাৰাৰ নাম গ্ৰহণ কৰা হৈছে), কিন্তু পিছলৈ দাদৰা সংৰচনাসমূহ প্ৰায়ে অন্যান্য লঘু তালতো (যেনে কাহাৰৱা) পোৱা যায়।
দাদৰা ধাৰাৰ বিশেষত্ব হৈছে যে স্থায়ী ব্ৰজ ভাষাত থাকে আনহাতে অন্তৰা কেতিয়াবা উৰ্দুত থাকে। ই ভাৰতীয় শাস্ত্ৰীয় সংগীতত সংস্কৃতিৰ সংমিশ্ৰণ আৰু সহাৱস্থানৰ এটা উদাহৰণ।
কিছুমান বলিউডৰ গীতো এই ধাৰাৰ ওপৰত ভিত্তি কৰি ৰচিত হৈছে, যেনে মদন মোহনৰ সংৰচনা - লাগ জা গলে, ৱো কৌন থি চলচ্চিত্ৰৰ এটা গীত।

অধিক জানক

হিন্দুস্থানী শাস্ত্ৰীয় সংগীত

উল্লেখ

বাহিৰৰ সংযোগ

দাদৰা সম্পৰ্কে প্ৰবন্ধ

Category:Hindustani music terminology
Category:Indian styles of music
১১ জুলাই

ঘটনাৱলী

১৯২৫ - ৱাৰ্নাৰ হাইজেনবাৰ্গৰ ‘‘মেট্ৰিস্ক’’ বলবিজ্ঞানৰ প্ৰথমখন গৱেষণা পত্ৰৰ চূড়ান্ত ৰূপত প্ৰকাশ কৰা হৈছিল।
১৯৩০ - অষ্ট্ৰেলিয়ান ক্ৰিকেটাৰ ড'নাল্ড ব্ৰেডমেনে টেষ্ট ক্ৰিকেটত ইংলেণ্ডৰ বিৰুদ্ধে খেলি প্ৰথম দিনাই এককভাৱে ৩০৯ ৰাণ সংগ্ৰহ কৰি বিশ্ব ৰেকৰ্ড কৰে।
১৯৭৩ - বিশ্ব ডবা চেম্পিয়নশ্বীপ আৰম্ভ হয়।
১৯৭৯ - আমেৰিকাৰ প্ৰথম মহাকাশ কেন্দ্ৰ "স্কাইলেব" ধ্বংসপ্ৰাপ্ত হৈ ভাৰত মহাসাগৰত পতিত হয়।
২০০৩ - ঐতিহাসিক দিল্লী-লাহোৰ বাছ সেৱা পুনৰ আৰম্ভ হয়।
২০০৬ - মুম্বাই মহানগৰীৰ বিভিন্ন ঠাইত সন্ত্ৰাসবাদীয়ে ঘটোৱা বোমা বিস্ফোৰণত ৬০জন লোকৰ মৃত্যু হয় আৰু সহস্ৰাধিক লোক আহত হয়।
২০০৭ - ভাৰত স্কাউট আৰু গাইডৰ ৰাজ্যিক মুখ্যালয়ৰ মুখ্য আয়ুক্ত ডি এন শইকীয়াক "ছিলভাৰ এলিফেণ্ট" বঁটাৰে সন্মানীত কৰা হয়।
২০১২ - জ্যোৰ্তিবিজ্ঞানী সকলে প্লুটো গ্ৰহৰ পঞ্চমটো উপগ্ৰহ ষ্টিক্স আৱিষ্কাৰ কৰে।
২০১৩ - অসমৰ ছাত্ৰ-ছাত্ৰীৰ মাজত বিজ্ঞান শিক্ষা জনপ্ৰিয়কৰণত সহায়ৰ বাবে যোৰহাট বিজ্ঞানকেন্দ্ৰ আৰু তাৰকাগৃহটি দৰ্শনাৰ্থীৰ বাবে মুকলি কৰি দিয়া হয়।

জন্ম

১২৭৪ - ৰবাৰ্ট ব্ৰুছ, স্কটলেণ্ডৰ ৰজা।
১৬৫৭ - ফ্ৰেডৰিক দি গ্ৰেট, প্ৰুছিয়াৰ ৰজা।
১৭৬৭ - জন কুইঞ্চি আদামছ্, আমেৰিকাৰ ষষ্ঠ ৰাষ্ট্ৰপতি।
১৯১৬ - আলেকজেণ্ডাৰ মিখাইলোভিছৰ অষ্টেলিয়াৰ প্ৰখোৰভ, প্ৰখ্যাত ৰুছ বিজ্ঞানী। তেওঁ ১৯৬৪ চনত পদাৰ্থ বিজ্ঞানৰ নোবেল বঁটা লাভ কৰিছিল।
১৯২৩ - টুন টুন বা উমা দেৱী খাত্ৰি, ভাৰতীয় কৌতুক অভিনেত্ৰী আৰু নেপথ্য কণ্ঠশিল্পী।
১৯৩১ - বেজান দাৰুৱালা, ভাৰতীয় জ্যোতিষ স্তম্ভলেখক।
১৯৫৩ - লিঅ'ন স্পিংকছ, আমেৰিকাৰ বক্সিং খেলুৱৈ, কিংবদন্তি বক্সাৰ মহম্মদ আলীক পৰাস্ত কৰিছিল।
১৯৫৬ - অমিতাভ ঘোষ, ভাৰতীয় ঔপন্যাসিক, প্ৰবন্ধকাৰ‎ তথা শিক্ষাবিদ।
১৯৬৭ - ঝুম্পা লাহিড়ী, পুলিৎজাৰ বঁটা বিজয়ী প্ৰখ্যাত আমেৰিকান সাহিত্যিক।

মৃত্যু

১৯৭৪ - পাৰ ফবিয়ান লাগেৰভিষ্ট, ১৯৫১ চনৰ সাহিত্যৰ নোবেল বিজয়ী ছুইডেনৰ সাহিত্যিক।
১৯৮৯ - লৰেন্স অলিভিয়াৰ, প্ৰখ্যাত ব্ৰিটিছ অভিনেতা।
১৯৯৪ - ৰাম ৰাঘোবা ৰাণে, পৰম বীৰ চক্ৰ লাভ কৰোতা ভাৰতীয় সেনা বিষয়া।
২০১৫ - পূৰ্ণিমা সিন্‌হা, ভাৰতীয় পদাৰ্থ বিজ্ঞানী।

দিৱস

বিশ্ব জনসংখ্যা দিৱস।
মংগোলিয়াৰ ৰাষ্ট্ৰীয় দিৱস।
আৰা হিলে ছপৰা হিলে বলিয়া হিলেলা

আৰা হিলে ছপৰা হিলে বলিয়া হিলেলা এটি ভোজপুৰী লোকগীত যাক বহু চলচ্চিত্ৰ আৰু এলবামত পুনৰ নিৰ্মাণ কৰা হৈছে।

ৰূপান্তৰণ

১৯৭৭ চনৰ চলচ্চিত্ৰ অভিযোজন

ভোজপুৰী ছবি দংগলত পুনৰ নিৰ্মাণ কৰা হৈছিল আৰু ইয়াৰ ৰচনা আছিল ৰাজপতি।

১৯৯৬ চনৰ চলচ্চিত্ৰ অভিযোজন

মিথুন চক্ৰৱৰ্তীৰ হিন্দী ছবি অংগৰাত এই গীতটো পুনৰ নিৰ্মাণ কৰা হৈছিল৷

১৯৯৬ চনৰ চলচ্চিত্ৰ অভিযোজন

বলিউডৰ ছবি "অপনে দম পৰ"ত এই গীতটো পুনৰ নিৰ্মাণ কৰা হৈছিল।

২০১২ চনৰ চলচ্চিত্ৰ অভিযোজন

ভোজপুৰী ছবি খুন পচিনাত এই গীতটো পুনৰ নিৰ্মাণ কৰা হৈছিল ৷

২০১৯ চনৰ চলচ্চিত্ৰ অভিযোজন

সিদ্ধাৰ্থ মালহোত্ৰা আৰু পৰিনীতি চোপ্ৰাৰ ছবি জব্ৰীয়া জোডীত এই গীতটোৰ পুনৰ্নিৰ্মাণ কৰা হৈছিল।

২০২০ চনৰ ৰিমিক্স

ভোজপুৰী কণ্ঠশিল্পী ৰিতেশ পাণ্ডেই এটা স্বতন্ত্ৰ এলবামত এই গীতটো পুনৰ নিৰ্মাণ কৰিছে।

আন আটাইকেইখন ভোজপুৰী চিনেমাতে নিৰ্মাণ কৰা এই গীতটি অতি বিখ্যাত হৈছিল।

তথ্যসূত্ৰ

শ্ৰেণী:লোকগীত
হকীকত (১৯৬৪ চলচ্চিত্ৰ)

হকীকত ১৯৬৪ চনৰ চেতন আনন্দৰ ৰচনা, পৰিচালনা আৰু প্ৰযোজনাত হিন্দী ভাষাত নিৰ্মিত এখন ভাৰতীয় যুদ্ধবিষয়ক নাট্যধৰ্মী ছবি। ইয়াত মুখ্য চৰিত্ৰত অভিনয় কৰিছে ধৰ্মেন্দ্ৰ, বলৰাজ সাহনী, প্ৰিয়া ৰাজবংশ, সুধীৰ, সঞ্জয় খান আৰু বিজয় আনন্দে। ছবিখনৰ সংগীত মদন মোহনৰ আৰু গীতৰ কথা কাইফী আজমীৰ। ১৯৬২ চনৰ চীন-ভাৰত যুদ্ধৰ ঘটনাৰাজিৰ আধাৰত নিৰ্মিত এই ছবিখনত লাডাখৰ সৈন্যৰ এটা সৰু প্লেটুনে শত্ৰুৰ বৃহৎ গোট এটাৰ বিৰুদ্ধে থিয় দিছিল। লাডাখৰ ৰেজাংলাৰ যুদ্ধক কেন্দ্ৰ কৰি নিৰ্মিত এই ছবিখনত মেজৰ শেইতান সিঙৰ নেতৃত্বত ১৩, কুমাওঁ অহীৰ কোম্পানীৰ অন্তিম মৰ্চাৰ কাল্পনিক সংস্কৰণ দেখুওৱা হৈছে। অৱশ্যে ছবিখনে কেৱল যুদ্ধৰ প্ৰতিনিধিত্ব কৰাই নহয়, ইয়াত সাধাৰণ সৈনিকজনৰ ওপৰত যুদ্ধই পেলোৱা প্ৰভাৱৰো নাটকীয় পুনৰাবৃত্তি কৰা হৈছে। চেতন আনন্দে ছবিখন জৱাহৰলাল নেহৰু আৰু লাডাখৰ জোৱানসকলৰ নামত উৎসৰ্গা কৰিছিল। এই ছবিখনক বহুলভাৱে ভাৰতৰ অন্যতম শ্ৰেষ্ঠ ক’লা-বগা যুদ্ধ বিষয়ক চলচ্চিত্ৰ বুলি গণ্য কৰা হয়।

হকীকতে ১৯৬৫ চনত দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা লাভ কৰে। ২০১২ চনত ছবিখনৰ ৰঙীন সংস্কৰণ মুকলি কৰা হয়। ২০১৬ চনৰ ১২ আগষ্টত ভাৰতীয় চলচ্চিত্ৰ মহোৎসৱ সঞ্চালকালয় আৰু প্ৰতিৰক্ষা মন্ত্ৰালয়ে যৌথভাৱে উপস্থাপন কৰা স্বাধীনতা দিৱস চলচ্চিত্ৰ মহোৎসৱত ৭০তম ভাৰতৰ স্বাধীনতা দিৱসৰ স্মৃতিত ছবিখন পুৰ্বব্যাপী ৰূপত প্ৰদৰ্শন কৰা হয়।

নিৰ্মাণ

চৰকাৰ আৰু সেনাৰ সহায় লৈ ছবিখন নিৰ্মাণ কৰা হৈছিল। ছবিখনৰ কিছু অংশ লাডাখত শ্বুটিং কৰা হৈছিল আৰু এইখন লাডাখত শ্বুটিং হোৱা প্ৰথমখন বলীউডৰ ছবি হিচাপে পৰিগণিত হৈছিল। ভাৰতীয় গণনাট্য সংঘৰ সৈতে জড়িত "বাওঁপন্থী" শিল্পীসকলে ছবিখনৰ কামৰ বাবে কোনো ধৰণৰ ধন লোৱা নাছিল; ইয়াৰ ভিতৰত আছিল- পৰিচালক চেতন আনন্দ, নোৱেল কৰ্ক (দ্বিতীয় পৰিচালক) অভিনেতা বলৰাজ সাহনী, গীতিকাৰ কাইফি আজমি আৰু অভিনেত্ৰী শৌকত আজমী। চেতন আনন্দৰ পুত্ৰ কেতন আনন্দে ৰূপান্তৰিত কৰা ৰঙীন সংস্কৰণটো ২০১২ চনত মুক্তি পায়। ভাৰত-অষ্ট্ৰেলীয় সহযোগিতাৰে (ভাৰতৰ কিউ লেব আৰু অষ্ট্ৰেলিয়াৰ টাইম ব্ৰাছ ফিল্মছ) ৰূপান্তৰ কৰা এইখন আছিল প্ৰথম ছবি। ছবিখনৰ সময়সীমাও সম্পাদনা কৰা হৈছিল।

অভিনয় শিল্পী

ধৰ্মেন্দ্ৰ (কেপ্তেইন বাহাদুৰ সিং)
বলৰাজ সাহানী (মেজৰ ৰঞ্জিত সিং)
প্ৰিয়া ৰাজবংশ (অংমো)
সঞ্জয় খান (ভাৰতীয় সৈনিক)
বিজয় আনন্দ (মেজৰ প্ৰতাপ সিং)
শেখ মুখতাৰ (কমাণ্ডিং অফিচাৰ)
সুধীৰ (ৰামসিং)
ইন্দ্ৰানী মুখাৰ্জী
আশা সচদেৱ

বঁটা

দ্বাদশ ৰাষ্ট্ৰীয় চলচ্চিত্ৰ বঁটা (১৯৬৪)
দ্বিতীয় শ্ৰেষ্ঠ পূৰ্ণদৈৰ্ঘ্য ছবি (অল ইণ্ডিয়া চাৰ্টিফিকেট অফ মেৰিট)
ফিল্মফেয়াৰ বঁটা
শ্ৰেষ্ঠ কলা নিৰ্দেশক- এম এছ সথ্যু

টোকা

তথ্যউৎস

অধিক পঠন

বাহ্যিক সংযোগ

শ্ৰেণী:১৯৬৪ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী